**10.05.2021(2)**

**E pasta nosaukums**

Testēšanas algoritms

**E pasta teksts**

Nacionālais veselības dienests informē par izmaiņām testēšanas algoritmā:

## **III. Laboratoriskais skrīnings uz Covid-19 infekciju nav nepieciešams.**

1. 1. Personām, kuras ir pārslimojušas Covid-19 infekciju, nav nepieciešams veikt rutīnas skrīningu un izmeklēšanu pēc epidemioloģiskajām indikācijām uz Covid-19 infekciju līdz simt astoņdesmitajai dienai pēc saslimšanas datuma vai Covid-19 infekciju apstiprinošā parauga ņemšanas datuma, ja gadījums bija asimptomatisks[[17]](https://www.spkc.gov.lv/lv/valsts-apmaksatas-covid-19-analizes%22%20%5Cl%20%22_ftn17).
2. 2. Personām, kuras ir saņēmušas pilnu vakcinācijas kursu pret Covid-19 infekciju ar vakcīnu “Comirnaty” (ražotājs BioNTech Manufacturing GmbH un Pfizer Manufacturing Belgium NV) vai vakcīnu “COVID-19 Vaccine Moderna” (ražotājs Rovi Pharma Industrial Services, S.A.) vai “COVID-19 Vaccine Janssen”, nav nepieciešams veikt rutīnas skrīningu uz Covid-19 infekciju, pēc 2 nedēļām  pēc pilna vakcinācijas kursa pabeigšanas. Tomēr minētajām personām ir ieteicams veikt izmeklējumu uz Covid-19 infekciju pēc epidemioloģiskajām indikācijām (piem., pēc augsta inficēšanās riska kontakta ar Covid-19 pacientu vai strādājot Covid-19 uzliesmojuma skartajā ārstniecības iestādes struktūrvienībā).
3. 3. Personām, kuras tiek vakcinētas pret Covid-19 ar vakcīnu “COVID-19 Vaccine AstraZeneca” (ražotājs MedImmune Pharma B.V) rutīnas skrīnings un izmeklēšana pēc epidemioloģiskajām indikācijām uz Covid-19 infekciju turpinās līdz 21. dienai pēc pirmās devas saņemšanas un pēc 90. dienas, ja nav saņemta otrā pote. Pēc vakcīnas 2. devas saņemšanas izmeklējumu uz Covid-19 infekciju veic pēc epidemioloģiskajām indikācijām.

Ar testēšanas algoritmu var iepazīties Slimību profilakses un kontroles centra mājas lapā. Saite:

<https://www.spkc.gov.lv/lv/valsts-apmaksatas-covid-19-analizes>